,Algav saade on valminud koostöös Joyce Meyer Teenistuse toetajatega.
Iga sõna Piiblis on täis väge ja võidmist.
Kui see jõuab sinu mõistusesse, südamesse ja vaimu,
siis tekib seal kui plahvatus, mis pühib takistused teelt.
Selle tagajärjel palvetad nii..
IGAPÄEVAELU RÕÕMUD
Kui võtad Jeesuse enda ellu vastu,
siis Jumala Püha Vaim hakkab sinus elama.
Piiblis on kirjas, et meie keha on Püha Vaimu tempel.
Tahan sulle meelde tuletada, et Jumal ise elab sinus.
Sa ei pea Teda kuskilt otsima.
Sa ei pea Temani jõudma, sest Ta on sinus.
Jumal on meis kui üks külgetõmbav vägi.
Ta tõmbab meid jätkuvalt enda poole.
Meis on ka hing, mis on probleemide põhjustajaks.
Kui tuled usule, siis pole sinu vaimul midagi viga.
Sinu vaim on puhastatud ning tehtud taas pühaks,
sest Jumal ei saa elada ebapühas kohas.
Kui Püha Vaim tuleb sinusse, siis muutud ka sina pühaks,
oled täidetud õigsusega ja sinus on uued igatsused.
2. Korintose 5:21: "Ta on teinud patuks
meie asemel selle, kes patust midagi ei teadnud,
et meie saaksime Jumala õiguseks tema sees."
Kristuse tõttu oleme Jumala ees õiged.
Jumal tahab, et õpiksime õigesti käituma.
Ta annab meile seemne kõigest, mida Ta tahab meis kasvatada.
Jumal ei palu sul midagi teha, seejuures sind varustamata.
Olen viimastel aastatel öelnud,
et sul on võimekus teha, mida Jumal palub sul teha.
Ta ei käse sul teha midagi, milleks Ta ei ole meid varustanud.
Rumal oleks Jumalale öelda, et ei suuda palutut teha.
Kui usud, et Jumal palus sul seda teha,
siis suudad sa ka seda teha.
Arvame, et meil on raske inimestele andestada
ja seetõttu kasutame seda ettekäändena olla tõredad.
Kui me ei suudaks seda teha,
siis Jumal ei oleks kirjutanud Piiblisse selle tarbeks juhiseid.
Lisaks on kõik Jumala ülesanded meie kasuks.
Kõik, mida Jumal palub sul teha või tegemata jätta,
on sinu enda kasuks.
Kehaga kontakteerume maailmaga, kuid vaimu läbi Jumalaga.
Hingega kontakteerume iseendaga.
Hinges on sinu isiksus.
Hinges on sinu igatsused, mõtted ja tunded.
Ma mõtlen, tahan ja tunnen..
Meie tahame midagi, kuid sama on ka Jumalaga.
Kui Tema plaan ei ühti meiega, siis kes peab oma soovist loobuma?
Olete pihta saanud?
Kas mõistate, et Jumal võidab lõppude lõpuks ikkagi?
Kui Ta ei valitse sinu elus, siis oled tõeliselt õnnetu.
Nii lihtne ongi.
Sa ei saa olla õnnelik, kui sul on Jumalaga asjad korrast ära.
See ei tööta.
Puhas südametunnistus on hämmastamapanev.
Rahu omamine on vapustav.
Eilsel õhtul rääkisin, et me aina mõtleme ja mõtleme.
Ülemõtlemisega tekitame endale kuhjaga probleeme.
Mõnikord mõtleme end kui surnuks.
Jumal räägib meile midagi,
meie sees tekib valmisolek, kuid ühel hetkel hakkame mõtlema
paljudele põhjustele, miks me ei peaks seda tegema,
kui palju see maksma läheks või kui raske oleks selle tegemine.
Endalegi märkamata olemegi tagasi sõnakuulmatuses.
Parem, kui me ei oleks seda üleliia analüüsinud.
Olen avastanud, et suudan üleõppida.
Olen õppinud olema Vaimu poolt juhitud.
Õpin kuni tunnen, et olen piisavalt täis,
siis lõpetan ning usun, et Jumal toob õigel ajal õpitu välja.
Kui täidan oma mõistuse liialt, siis tekitan endas segaduse.
Õpetussõnade 3:5-6 on kirjas, et me ei toetuks enda mõistusele.
"Looda Issanda peale kõigest südamest
ja ära toetu omaenese mõistusele!
Õpi teda tundma kõigil oma teedel, siis ta teeb su teerajad tasaseks!"
Meil kõigil on oma plaanid.
Meil on teatud tegutsemisviisid,
kuid Jumala plaan peab olema esikohal,
et asjaolud läheksid meie elus korda.
Päästetud saamisel või usule tulemisel
taastatakse vaimu algupärane vahekord Jumalaga.
Jumala eesmärk on ühtsus või üheks saamine.
Sageli räägitakse ka abielus üheks saamisest.
Mees jätab maha oma vanemad
ja hoiab oma naise poole ning saab temaga üheks.
Jumal tahab olla meiega üks.
See tähendab ühtset mõtteviisi, soove ja igatsusi.
Jeesus ütles, et räägib seda, mida kuuleb Isa ees rääkivat.
Ta tegi, mida nägi Isa tegevat.
Jeesuse läbi näeme Jumal-Isa.
Kõik, mis kuulus Jumalale, oli Jeesuse päralt.
Täielik ühtsus ja ühendus annab täieliku väe.
Kui võtame Kristuse vastu,
siis astume teekonnale, mis kestab terve elu.
Oled sellel teekonnal terve oma elu vältel.
Pole oluline, et oleksid oma surma hetkel täiuslik,
vaid et püüdled selle poole.
Liigud Jumala juhtimisel kogu oma võimekusest
ning tehes kõike, mida Jumal on sul palunud teha.
Jumal ei palu sul teha midagi, milleks Ta ei ole sind varustanud.
Jumal ei palu sul teha midagi, andmata seejuures sulle väge.
Võib-olla tunned, et pead eemalduma teatud sõpradest,
kes kui mürgitavad sinu hinge.
Nad veavad sind valesse suunda ega ela sinuga samamoodi
ning nende tõttu oled seotud väärade tegevustega.
Kas mõistate?
Tead, et Jumal kõnetab sind, kuid siis hakkad mõtlema..
Ma jään ju üksi.
Mul polegi siis sõpru.
Ehk mõtled, et ei taha nende tundeid riivata.
Kõige selle tobeduse tõttu oleme Jumalale sõnakuulmatud.
Mõni aeg võid küll olla üksi,
kuid see polegi nii halb, kui arvestada tõsiasja,
et sellel perioodil õpid Jumalat paremini tundma.
Otsusta lahti lasta sellest, mis teeb tegelikult sind haigeks.
Sellega kaasneb hingeline valu ja ebamugavus.
Sellele järgneb aga ülestõusmine.
Pärast surma on alati ülestõusmine.
Paljud teist hoolivad liialt, mida inimesed võivad arvata.
Mindki vaevas see aastaid.
Minu maine ja mida inimesed minust arvavad.
Pead surema oma mainele ning mitte hoolima teiste hinnangust.
Pead mõistma, et teatud ajal on see tõeliselt valus.
Pärast seda tuleb tõeline vabadus, kui ei pea kellelegi muljet avaldama.
Nii võrratu on olla tõeline, mitte juhinduda teiste arvamusest,
püüda kellelegi muljet avaldada ja võistelda või võrrelda end teistega.
Tahaksin öelda, et olin täiuslik päev pärast päästetud saamist.
See pole tõde.
Selja taga on pikk teekond.
See elukestev teekond on raske mitmetel põhjustel.
Esiteks, me pole harjunud tegema enda äranägemise vastu.
Sellega peab lihtsalt harjuma.
Teiseks, oleme algajad, mistõttu peame paljut õppima.
Loodan, et räägitu aitab sind.
Me ei saa teha Jumalaga koostööd,
kui me ei mõista, mida Ta täpselt teeb.
See teebki järgimise raskeks.
Meil on vaja õpetust,
eestpalvetajaid ja kristlastest sõpru, kes meid julgustaksid.
Paljud alustavad õigesti,
kuid mõne aja pärast nad langevad tagasi,
sest nad lihtsalt ei mõista.
Kõik tundub nii raske.
Arvatakse, et usule tulles kaovad ka kõik probleemid.
Teate ju, et see pole tõsi.
Kas tead, et sinu halvim päev Jumalaga..
Kohutavaim päev koos Jumalaga on parem kui parim päev Temata.
Me siis võtame ette selle teekonna.
Meie ees on aga takistused.
Hing on huvitav osa meist,
mida tahab kasutada nii Jumal kui ka saatan.
Jumal tahab rääkida sinu läbi ja sama tahab ka saatan.
Jumal tahab panna mõtteid su pähe ning samamoodi on ka saatanaga.
Jumal tahab liikuda läbi sinu, et see oleks Tema käsuga kooskõlas,
kuid saatan tahab, et teeksid temaga koostööd.
Leiame end äkitselt sõjatandrilt.
Tunneme, et meid tõmmatakse erinevatelt pooltelt.
Tõotan, et see kõik muutub lihtsamaks.
Iga kord kui teed otsuse olla Jumalale sõnakuulelik,
siis järgmine kord on see juba veidi kergem.
Iga otsuse järel muutub see aina lihtsamaks,
sest näed selle head vilja.
Pärast 33 aastat Piibli õppimist ja selle õpetamist,
kui Jumal on selle vältel kogu minu elu kõige kese, mõistan,
et nüüd ei olegi enam nii raske Temale kuuletuda.
Ennist oli see kui õudusunenägu.
Olete kindlasti kuulnud jutte,
kuidas olen pidanud viima tagasi oma ostukäru.
Mul võttis selleks kaks aastat.
Kaks aastat läks aega, et jõuaksin kohta,
kus oleksin poodi minnes iga kord Jumalale sõnakuulelik.
Sel ajal oli mul kodune piibliõpe ning lapsed olid väikesed.
Tahtsin, et Dave muutuks,
mulle ei meeldinud inimesed ning ei meeldinud endalegi.
Lapsed ajasid mind hulluks.
Läksin kauplusesse ja avastasin, et mul pole piisavalt raha,
mistõttu pidin ostma vaid vajaliku ning kasutama sooduskuponge.
Siiski pidasin piibliõpet ja olin Püha Vaimuga täidetud.
Ühtäkki hakkab Jumal õpetama,
kuidas pean ostukäru õigesse kohta viima.
Miks peaksin seda tegema?
Keegi teine ei tee seda.
Kaks aastat.
Kaks aastat tegi Jumal tööd, et paneksin käru tagasi,
isegi kui sadas lund või vihma või kui mul oli kiire.
Pidin panema selle õigesse kohta
ja kui varjualune oli kärudest täis, pidin selle kauplusesse sisse viima.
Kaks aastat.
Ühel päeval käisin maniküüris ning läksin parajasti tualetti.
Võtsin viimase tüki tualettpaberit.
Tean koheselt, et tuleb uus tuua.
Otsi uus ning asenda tühi rull.
Mõtlesin, et ei viitsi end sellega vaevata.
Ma ju ei tea, kus see on. - Hakka siis otsima.
Selle kõige mõtlemine võttis alla minuti
ning lõpuks tegin, mida Jumal palus mul teha.
Joyce, miks räägid tualettpaberist ja ostukärudest,
kui tulin siia Jumala Sõna kuulama?
Kui me ei kuuletu Jumalale väikestes asjades,
siis ei tee me seda ka suurte asjade puhul.
Sa ei pea minema piiblikolledžisse, ei õppida Jumalale kuuletuma.
Võid käia Püha Vaimu koolis
ning Ta õpetab sulle, mis iganes tasemel sa oled.
Ma pole käinud piiblikolledžis, kuid olen ikkagi siin.
Räägin teile neid lugusid,
sest nendega alustas Jumal minu treeningut.
Veetsin palju aega ostukeskuses ja sealt alustas Jumal minuga tööd.
Ta õpetas mulle ausust.
Ta õpetas mulle jumalikku suhtumist,
et oleksin suurepärane, mitte käituksin lohakalt
või võimalikult mugaval viisil vaid teha seda korralikult.
Eriti siis kui keegi teine ei näe.
Keegi teine ei teadnud, et mina vahetasin tualettpaberi.
Kas pole kohutav,
kui lähed tualetti ja seal pole paberit?
Tee seda teiste jaoks.
Täpselt nagu tahaksid et sulle tehakse.
Ma ei tea, kuidas see jutlus kõlab,
kui seda tõlgitakse hiina või mõnesse muude keelde.
Meil kõigil on sarnased probleemid vaatamata meie keelebarjääridele.
Jumal tahab, et käituksime suurepäraselt.
Jumalat ei kõiguta, mida sina mõtled, tahad või tunned.
Ta soovib, et kuuletuksid Talle.
Ma mõtlen, tahan ja tunnen..
Miks peaksin seda tegema?
Kaks aastat.
Pane ostukäru tagasi.
Tee peal on takistused.
Õpetamatu suhtumine.
Isekus.
Mul võttis aastaid aega, et mõista, miks ma pole õnnelik.
Käisin seminaridel,
tegin vaimulikku sõjapidamist, osalesin eestpalvelaagris,
õppisin siduma ja vabastama kõike, mis vähegi liikus.
Ajasin deemoneid välja,
alistusin, vihastusin, jätkasin teekonda.
Ma polnud õnnelik ja Jumal ütles, et olen isekas.
Kas oled seda kaalunud?
Sa oled isekas ega saa olla õnnelik.
See oli takistus.
Viha, andestamatus, laisk, ahne, kontrolliv, teravmeelne, kade,
rahulolematu, tänamatu - see nimekiri võikski jätkuda.
Meie töö pole eemaldada takistusi.
See on hea külg.
Sa ei saa end muuta.
Sa ei saa midagi muuta, kui Jumal pole seda sulle näidanud.
Seepärast on mõttetu,
kui keegi tuleb sinu juurde ja käseb sul muuta seda või teist.
Inimesed küsisid minult üht, kui olin täielik segapundar.
Mis on sinu probleem? - Millest sa räägid?
Mis mul on siis viga?
Mul polnud halli aimugi.
Kui Jumal näitas midagi ning pani oma sõrme millelegi
ja näitas mulle minu tegelikku olukorda..
Kui Jumal näitab midagi sinu elus,
siis esimesena saame nõustuda Jumalaga.
Jumal, ma alistun.
Sul on õigus ja minul mitte.
Ma ei tee ettekäändeid.
Õigustused on tõelised takistused.
Ei mingeid õigustusi.
Olen süüdi.
Palun muuda mind.
Teiseks saad õppida Jumala Sõna selles valdkonnas.
Kui ta tegeleb sinu sõnadega, siis õpi Jumala Sõnast selle kohta.
Kui Ta tegeleb sinuga isekuse koha peal,
siis õpi Piiblist selle kohta.
Jumala Sõna erineb teistest raamatutest.
Iga Piiblis kirjutatud sõna on täis väge ja võidmist.
Kui see tabab sinu mõistust, südant ja vaimu,
siis tekivad väikesed plahvatused mis löövad need takistused teelt.
Siis hakkad palves Teda üksnes appi hüüdma.
Jumal, aita mul hoida enda suud kinni.
Igal päeval palun, et Jumal paneks vahimehe minu suule,
et ma ei teeks Tema vastu oma sõnadega pattu.
Kui Ta mind ei aita, siis ütlen kindlasti midagi valet.
Ära räägi Jumalale, kui hea sa oled.
Oled hea just siis, kui mõistad tegelikku olukorda.
Kujutan, kuidas Jumal naerab,
kui teeme hommikul enda plaane olla pühad.
"Täna ma ei ütle midagi väära."
Alistu, kui Jumal näitab midagi sinu elus.
Filiplastele 1:6: "..et see, kes teis on alustanud head tööd,
lõpetab selle enne Kristuse Jeesuse päeva."
Kes teeb sinus head tööd? - Jumal alustab sellega.
Kes viib selle lõpuni? - Üksnes Tema.
See ei tähenda, et sul pole oma osa.
Selleks osaks on alistuda.
Me võime mässata ning vastu seista,
Alistumine võrdub valuga enne naudingut.
Ma ei hakka valetama.
Kui loobud millestki,
millest sa ei taha lahti ütelda, siis kaasneb sellega valu.
See pole füüsiline, vaid kui hinge näriv.
See valu on suunatud meie emotsioonidele,
kui laseme lahti millestki, millest tahaksime kinni hoida.
Jumal palub leppida kellegagi, kes on meile haiget teinud.
Arvame, et ta ei käitu õigesti, kuid Jumal õpetab oma sõnas,
et armastaksime selliseid inimesi ega räägiks teistele nende tegudest.
Palvetamine nende eest on täielik piin.
Alistumine võrdub valuga enne naudingut.
See on hea valem, mida riputada kodus kuhugile.
Alistumine võrdub valuga enne naudingut.
Jumal on mulle sarnaseid valemeid andnud.
Hiljuti andis ta mulle valemi: liha püüded võrdub pettumusega.
Hetkel, mil hakkasin millegi kallal töötama,
püüdes Dave'i või lapsi muuta, siis pettusin aina rohkem.
Probleem oli faktis, et jätsin Jumala välja.
Ma ei öelnud Talle:
"Ma ei suuda kedagi muuta ning vajan ise suuremat muutust.
Ma palvetan nende eest ja Sina tee tööd minus.
Usaldan selle sinu kätte."
Alistumine eeldab millegi loovutamist.
Ma võin küll arvata, et vajan seda,
kuid Jumal teab juba ette, et see ei too mulle kasu.
Ühele mu sõbrannale meeldib reisida, eriti kruiisidel.
Sel aastal pakkus keegi talle võimalust minna kruiisile,
mille nad olid saanud, seega sai ta tasuta kruiisi.
Ta oli nii õnnelik selle üle,
kuid tundis siiski, et ei peaks sellele minema.
Jumal ei andnud isegi põhjendust.
Tal ei olnud lihtsalt rahu.
Kui kaugel me juba oleksime, kui õpiksime järgima rahu,
mitte ei peaks loogikaga kõike lahti mõtestama.
Ta siis kuuletus.
Ta abikaasa planeeris 25. abieluaasta kruiisi,
kuid koges millegi pärast, et ei peaks sellele minema.
Mees pidi naisele seda ütlema.
Lisaks sellele oli neil sisustamiseks säästetud raha.
Jumal palus naisel selle raha ära anda.
Ta ütles mulle,
et ei suuda ära oodata, mida Jumal hakkab tegema.
Sellist suhtumist ongi vaja, kui Jumal palub sul millestki loobuda.
Ole põnevil, sest tulemas on midagi oodatust palju paremat.
"Uskumatu, et Jumal lasi mul seda teha."
"Jumal ei lase mul üldse midagi nautida."
"Kristlasena ei tohigi lõbutseda."
Ütle pigem: "Jumal armastab mind
ega paluks mul loobuda millestki, kui Tal poleks head põhjust.
Usaldan Teda täiesti ning ootan põnevusega lõikust,
mis järgneb sõnakuulelikkusele, mida Jumal on mul aidanud külvata.
Ütle kellelegi sinu ümbruses,
et Jumalale mitte kuuletudes haavad üksnes ennast.
Olla üks või saada üheks Jumalaga.
Kui paljud mõistavad ühtsust Jumalaga?
Olla üks Temaga.
Las sinu mõistus kuulub Talle.
Las sinu suu kuulub Talle.
Las sinu meelelahutus kuulub Talle.
Las sinu raha kuulub Talle.
Ta ei soovi elada selles pühapäevases kastis,
kust laseme Ta välja kord nädalas 45 minutiks.
Pärast seda lükkame Ta tagasi ja elame nagu kõik teised.
Mitte mingil juhul.
Kui kujutad seda ette, siis oled täna vales kohas.
Põgene juba kiirelt.
Alistumine võrdub valuga enne naudingut.
Olen kirjeldamatult õnnelik.
Te ei kujuta ette mitu aastat ma olin õnnetu.
Te ei tea, kui kaua olin õnnetu kristlane.
Te ei tea, kui kaua olin õnnetu jutlustaja.
Nüüd on kõik.
Ma olen rahul, õnnelik ja rahulik.
Ma ei pea saama oma tahtmist, et olla tõeliselt õnnelik.
See on alles vabadus.
See on aga teekond.
Meid testitakse ikkagi.
Tualettpaber oli minu jaoks test.
Jumal katsetas, kas mu süda on õiges kohas.
Kui paljud mõistavad, et Jumal testib neid?
Tee see test ära, sest muidu pead seda kordama.
Religioon annab meile reeglistiku,
kuid Jeesus annab uue loomuse ja pakub isiklikku suhet Jumalaga.
Mida rohkem veedame Temaga aega,
seda enam muutume Tema sarnaseks.
Peame kasvama Tema sarnaseks.
Täna pakume teile 4-osalist CD-kogumikku
"Minu süda - Jeesuse kodu" (ingl "My Heart Christ's Home")
Need õpetused on tõeliselt tähtsad igale inimesele.
See aitab sul mõista, kes oled Kristuses.
Tead, et Ta hakkab sinus elama ning see toob suure muutuse.
Anname teile veel lisainfot, et saaksite soovi korral seda tellida.
Usun, et see muudab üsna paljut teie elus.
Hangi endale õpetussari "Minu süda - Kristuse kodu"
Õpi juba täna elama rahus ja võidus.
Tellimiseks külasta aadressi. www.joycemeyer.org
Vaatasite ennist osa sarjast "Joyce Bootcamp".
Vaata teisigi sarja osasid, et saada sinu vaimulik elu vormi.
Kas sul on hetk aega?
Vaata seda..
Kui paljud kogevad, et kiire elutempo tekitab teil stressi?
Kuulake nüüd hoolega.
Kes koostas teie graafiku?
Kas mina - Ei, vaid teie.
Kes saab midagi ette võtta? - Teie.
Võtke seda tõsiselt.
Kes saab tuua muutust? - Just, teie.
Tead, mida ma mõtlen.
Lähen parem varju, kui hakkan seda ütlema.
Usun, et paljudel kordadel tahame lihtsalt millegi üle viriseda.
Me peame olema need ohvrid.
"Mul on nii kiire ja keegi ei tee peale minu midagi."
Sa ei laseks kellelgi midagi teha
ja kui nad teeksid, siis ei sobiks see sulle.
Tahad seda kõike teha,
et saaksid siis pärast viriseda, et pead kõike üksi tegema.
Jumal ei tunne meile selle osas kaasa.
Joyce Meyer teenistuse meeskond töötab innukalt,
et uuendada kodulehte, kiirendada videote allalaadimisi jpm.
Kas keegi vajab veel kohvi?
Tulen kohe tagasi.
Tutvu uuendustega ekraanil oleval aadressil.
Tähendad meile rohkem kui arvatagi oskad.
Täname teid, et teete selle teenistuse võimalikuks.
Üheskoos toidame näljaseid,
riietame vaeseid ja levitame üleilmselt evangeeliumi.
Külasta ka meie kodulehte, saada enda palvesoov,
tutvu õppematerjalidega ning Joyce'i reisigraafikuga.
Ühine meiega, et jagada Kristuse armastust üle maailma.
Tõlge: Mailis Mägi
Eelnev saade valmis tänu J. Meyer'i teenistuse toetajate abile.